NaiveNeuron/SloPal huggingface dataset:
Vášáryová, Magdaléna, poslankyňa NR SR (2015-12-04):
Pán poslanec, predvčerom zasadala britská Dolná komora a bola tam deväťhodinová debata, ktorá sa týkala, samozrejme, toho, že či Veľká Británia bude Daiš bombardovať, alebo nie. A ja odporúčam všetkým tým aj ktorí nerozumejú ani slovo po anglicky, aby ste sa aspoň pozreli, aby ste si to vyhľadali, ako vyzerá parlamentná debata o strategických rozhodnutiach. A zmena ústavy, ako ste povedali, možno na 12 rokov, je strategické rozhodnutie. Tam stál, tam stál 9 hodín David Cameron a odpovedal okamžite na akúkoľvek otázku poslanca. Toto je tu, toto je tu debata o zmene ústavy, najvyššieho zákona? Veď sa pozrite! Veď tu nikto nie je. Je tu niekto z vlády? (Potlesk.) Niekto tu vystupuje, niekto tu sedí, pretože ideme zmeniť, tu sedí jeden človiečik? (Reakcia z pléna.) Jeden človiečik? Videli ste tú debatu? Pozrite sa na to, viem, že neviete po anglicky, ale pozrite sa aspoň, aby ste videli, ako to fyzicky vyzerá. Ako to fyzicky vyzerá, keď sa v demokratickej krajine chce tak zmeniť ústava. Je to úplne niečo iného. Tam sedí, tam stojí premiér a odpovedá každému poslancovi okamžite. Okamžite. Deväť hodín. Pretože to sú strategické rozhodnutia. A čo sme my? Čo sme my už naozaj len dedinský dvor, kde sa hrá o to, že či bude nejaký kohút vládnuť nad nejakými sliepkami?! (Reakcie z pléna.)
Klus, Martin, podpredseda NR SR (2020-01-21):
Ďakujem. Za poslanecký klub Sloboda a Solidarita vystúpi v rozprave poslankyňa Anna Zemanová.
Kmec, Peter, poslanec NR SR (2020-07-23):
Peter, ďakujem za vystúpenie. Spomínal si v svojej časti ohľadom zahraničnej európskej politiky veľmi zlý výkon pána premiéra Matoviča. Ja som absolvoval s tebou viacero Európskych rád a trochu vidím aj do zákulisia týchto rokovaní a môžem povedať, že je obrovský rozdiel medzi tvojím výkonom v zahraničnej európskej politike a výkonom pána Matoviča. Na ostatnej Európskej rade, musím skonštatovať, že sa podarilo vyrokovať balík pomoci pre Slovensko, a to nie vďaka, ale napriek účasti pána Matoviča. Išlo o skvelý výkon našich diplomatov, ale pán Matovič tým, čo sa chváli, chváli sa cudzím perím. Pretože ak spomína spolufinancovanie, tak všetci si, ktorí do toho trošku vidia, veľmi dobre pamätajú, že ten, to číslo 30 % bolo pre Slovensko neprijateľné, trvali sme na 15 percentách. Aj to bol jeden z dôvodov, prečo sa vo februári Európska rada zasekla, takže v podstate bola to naša principiálna pozícia. Takže pán Matovič sa chváli cudzím perím v tejto oblasti. Čo pán Matovič, naopak, zabudol pripomenúť, že obral Hornú Nitru o 500 mil. eur, pretože toto mal byť jeden z darčekov, ktorý mal vyrokovať pre Slovensko, ktorý sme my mali už vyrokovaný v pôvodnom viacročnom finančnom rámci. Ak si pamätáš, to bola jedna miliarda. Teraz máme vo fonde pre tranzíciu iba 400 mil. Takže vyše 500 mil. sme stratili. Takže to je ten stratený darček pre poľnohospodárov, ktorý mal priniesť pán Matovič domov. A ak sa oháňa zvýšeným financovaním pre poľnohospodárov, to dostala každá iná krajina, ktorá má nižšie, nižšie financovanie. Takže ten výkon je veľmi rozporuplný a súhlasím s tebou, že výkon bol veľmi slabý. Ďakujem.
Laššáková, Jana, podpredsedníčka NR SR (2013-10-28):
Keďže to bolo záverečné slovo, nie je možné dať faktické poznámky. Žiada si o záverečné slovo spravodajca? Áno. Nech sa páči.
Bugár, Béla, podpredseda NR SR (2018-05-24):
Na vystúpenie pána poslanca s faktickými dvaja páni poslanci. Pán poslanec Pčolinský, nech sa páči.
B. Bugár, podpredseda NR SR: (2004-03-11):
Páni poslanci, žiadam vás, aby ste sa vrátili do rokovacieho priestoru. Vážené panie poslankyne, vážení páni poslanci, pristúpime k jednotlivým hlasovaniam. Najprv budeme hlasovať o vládnom návrhu zákona, ktorým sa mení a dopĺňa zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov (tlač 492). Pán poslanec Hajduk, nech sa páči, ako spravodajca máte slovo. A. Hajduk, poslanec: Ďakujem pekne za slovo, pán predsedajúci. Vážené kolegyne, kolegovia, pán predsedajúci, prosím, dajte hlasovať o bodoch informácie 5, 6, 7, 8, 9, 11 a 13 spoločne.
Vášáryová, Magdaléna, poslankyňa NR SR (2014-03-18):
Chcela by som vás ešte doplniť, pán poslanec, pretože aj ja som sa pozerala na víťaznú reč pred pozvanými poslancami a rôznymi VIP-ákmi Putina. Putin doslovne povedal: „Krym bol vždy Rusko a Rusko bolo vždy pre Krym. To je naša kultúra a naša národná hrdosť.“ To znamená, že vraciame sa znovu k Blut und Boden filozofii a vraciame sa znovu do 20. storočia, do nacionalistických vyhlásení, a to je to, čo ma na tom najviac desí na tej dnešnej reči Putina. Teraz je už len otázka, čo bude chcieť Putin ďalej, lebo predsa sa nemôže takto zastaviť. Dnes je v Rusku okrem pár svetlých ľudí, všetci sú nadšení, ako bude Rusko znovu veľké, aké imperialistické bude a hlavne ako sa ho všetci budú znovu báť. Veď o to ide! Čo bude chcieť? Koridor do Kaliningradskej oblasti cez štát NATO, to znamená Litvu, alebo čo ešte bude, do akej konfrontácie sa bude posúvať? A to sú tie otázky, o ktorých my tu musíme hovoriť, pretože my musíme mať, my musíme mať zhodu, politický konsenzus medzi všetkými dôležitými silami a osobnosťami Slovenska, aby sme vedeli, ako, akým spôsobom sa postavíme voči týmto ďalším výbojom.
Mikuš, Jozef, poslanec NR SR (2015-10-01):
Ďakujem pekne. Vážený pán predseda Národnej rady, vážené kolegyne, kolegovia, vážený pán predkladateľ, Výbor Národnej rady Slovenskej republiky pre hospodárske záležitosti ma uznesením č. 472 určil za spravodajcu k návrhu poslancov Národnej rady Slovenskej republiky Árpáda Érseka, Bélu Bugára, Eleméra Jakaba na vydanie zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov, ktorý máme pod tlačou 1663. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory, Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre verejnú správu a regionálny rozvoj, pričom za gestorský výbor odporúčam Výbor Národnej rady pre hospodárske záležitosti. Vážený pán predseda, otvorte, prosím, rozpravu.
V. Veteška, podpredseda NR SR: (2004-12-03):
J. Malchárek, poslanec: Ďakujem, pán predsedajúci. Vážené dámy poslankyne, páni poslanci, rád by som podporil slová predrečníka, ktorý vystúpil za Alianciu nového občana, a chcel by som tiež apelovať na zodpovednosť u všetkých poslancov, ktorí doteraz ešte nie sú rozhodnutí, či podporia štátny rozpočet, štátny rozpočet v budúcom roku súvisí aj s príjmami, ktoré máme získavať z Európskej únie rádovo v miliardách slovenských korún, ktoré budú skvalitňovať život občanov Slovenskej republiky, pokiaľ by sa tento štátny rozpočet neprijal v základných intenciách, ako je navrhnutý, tak by sme o tieto prostriedky jednoducho mohli prísť. A takisto by som bol veľmi potešený, keby všetci tí, ktorí priložili ruku k dielu pri tvorbe tohto štátneho rozpočtu a urobili takzvané dohody, ktoré súvisia s nenavršovaním deficitu a s presunmi rôznych kapitol, aby ich aj dodržali a aby sa neskĺzli po línii niektorých poslancov, predovšetkým z opozície, po línii populizmu, ktorý by mohol doviesť krajinu v budúcom roku naozaj do veľmi zlej situácie. Ďakujem.
M. Číž, podpredseda NR SR: (2008-01-30):
Ale, pán Pado, ja by som naozaj úprimne nevyhľadával žiadnu konfrontáciu ani diskusiu s vami v osobnom živote. Problém je, že v parlamente mám istú politickú pozíciu a na to, čo tu vyprávate, je potrebné zareagovať. Vyzvali ma na to kolegovia, zareagoval som inak, osobne, skutočne nebudem vyhľadávať vašu spoločnosť. Ja vám len chcem povedať, že to, či kričíte alebo hovoríte potichu, keď hovoríte hlúposti, tam je to skoro jedno. (Potlesk.) Ale k pani poslankyni Vášáryovej aj váženým kolegom iným. Používate klasický slovník vydieračov. Vydierač, ktorý vydiera a má rukojemníka, hovorí, ty si zodpovedný za život tohto rukojemníka. To je tak klasický a neodškriepiteľný príklad, v ktorom sa tu pohybujete. A vydieračstvo, pani Vášáryová, nie je súčasťou ani etiky, je v normálnej ľudskej spoločnosti hlboko odsudzované ako veľmi nepekný akt. Nie my, ale milovaná Amerika, Spojené štáty americké alebo aj Európa hovorí, že s vydieračmi sa nerokuje. Musíme sa vyrovnávať s týmito fenoménmi, lebo sú súčasťou vášho postoja. Pán Fronc, tam to Slnko by som rovno v kontextoch strany, v ktorej pôsobíte, či obieha okolo Zeme alebo naopak, veľmi ani nespomínal, naznačuje, že v minulosti aj v súčasnosti sa občas stane, že niektoré tie pohľady na veci sa zvyknú meniť. Tam možno nejaký iný prípad by bol vhodnejší. Pán Brocka, vecnejšie keby sme skôr hovorili, lebo ak hovoríte, že hovorím frázy, tak poviem, spomenul som niektoré fakty. Keby ste sa postavili chlapsky k otázkam a teda pokúsili sa vysvetliť, že naozaj nejde o vydieranie, ale ide o hlboký a etický premyslený postoj, a keby ste to nejako zdôvodňovali, tým by bola diskusia cenná. Takto si budeme navzájom vyprávať, že ja vyprávam frázy. Ja som sa snažil pomenovať tie fakty a javy. A myslím si, že som naznačil námety, ktoré vyplývajú z tejto diskusie, o ktorých treba rokovať, ak sme... (Vystúpenie prerušené časomierou.)
Figeľ, Ján, podpredseda NR SR (2012-11-29):
Ďalším vystupujúcim v rozprave je pán poslanec Ivan Švejna. Nech sa páči.
Hlina, Alojz, poslanec NR SR (2024-06-13):
Ďakujem pekne. Ja mám ešte takú, takú technickú poznámku. Asi možno som sa aj poplietol, že ja som chcel vystúpiť k prvému čítaniu, nie k skrátenému, tak sa potom ospravedlňujem, že ak som sa zle zapísal. A už keď teda som si vypočul príspevok kolegyne, veľmi dobrý, tak možno by stálo za úvahu, že po tom všetkom, že stále nám to tu chodí, lebo ja som už stratil silu, hej, sa vracať k tomu skrátenému a že nemôžu a nemôžu. Oni môžu všetko, však vraj vyhrali voľby, tak môžu všetko. A že možno by ste mali rozšíriť alebo dať taký návrh, že teda môžte to rozšíriť a dať v skrátenom a rozšíriť tie dôvody, hej? A ten jeden dôvod sa mi tu javí taký akože babráctvo ministra, hej? To by tiež mohlo byť teda, mohlo by to byť ako opodstatnené, hej? Že proste ste si tam dali takého, ten to nezvláda a musíme to pochopiť pre dobro krajiny, tak rozšíria tých troch na štyri, že babráctvo. A prípadne ešte to by aj tento sedel aj, aj, aj tento druhý, ktorý navrhnem tiež tuná na pána kolegu Tarabu, že robenia ramien, viete, niekde pred svojím auditóriom a potom takým kolenačkovaním v Bruseli. Lebo viete, to je jednak, že robíme ramená tuná pri svojom auditóriu, že Európska únia sem a tam im ukážeme a tam im povieme a svoje si nedáme a vaše nechceme a neviem, čo všetko, a prídu kolenačky do toho Bruselu a za tie peniažky sú schopní tam pomaly jesť zo zeme. No tak viete, to je presne to, taká tá úbohosť a to také, také plané hrdinstvo, na ktoré veľa ľudí tuná, zdá sa, ešte stále dokáže skočiť. Takže ak by som mohol dať nejaký návrh ctenému, ctenej vládnej koalícii a jej zástupcovi, veľaváženému ministrovi Tarabovi, tak skúste si rozšíriť dôvody skráteného o tieto dva. Ďakujem.
Bugár, Béla, podpredseda NR SR (2018-11-29):
Ďakujem pánovi podpredsedovi vlády. Teraz dávam slovo poslancovi z výboru pre financie a rozpočet pánovi poslancovi Balážovi. Nech sa páči.
Laššáková, Jana, podpredsedníčka NR SR (2013-10-24):
S reakciou, nech sa páči, pani poslankyňa Mezenská. Páni poslanci, nediskutujte takto, dobre? Nech sa páči.
Přidal, Alojz, poslanec NR SR (2012-11-06):
Pán predseda, v rozprave okrem spravodajcu a navrhovateľa vystúpili traja poslanci. Nepredniesli žiadny návrh. Prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, podpredseda NR SR (2017-09-12):
Pán spravodajca, chcete zaujať? Nie, ďakujem pekne. Prerušujem rokovanie o tomto bode programu. Budeme teraz pokračovať druhým čítaním o vládnom návrhu zákona, ktorým sa mení a dopĺňa zákon č. 205/2004 Z. z. o zhromažďovaní, uchovávaní a šírení informácií o životnom prostredí (tlač 572). Pán minister, máte slovo. (Rokovanie o vládnom návrhu zákona, ktorým sa mení a dopĺňa zákon č. 205/2004 Z. z. o zhromažďovaní, uchovávaní a šírení informácií o životnom prostredí a o zmene a doplnení niektorých zákonov v znení neskorších predpisov , tlač 572.)
Vons, Peter, poslanec NR SR (2023-06-28):
Pán predsed... pod... pán predsedajúci, pardon, dajte, prosím, hlasovať o návrhu zákona ako celku s odporúčaním gestorského výboru schváliť.
P. Paška, predseda NR SR: (2008-11-26):
(Hlasovanie.) 136 prítomných, 105 za, 1 proti, 2 sa zdržali, 28 nehlasovalo. Návrh sme schválili.
Laššáková, Jana, podpredsedníčka NR SR (2013-06-27):
Prosím?
Zmajkovičová, Renáta, podpredsedníčka NR SR (2014-03-26):
Pán poslanec Kadúc s reakciou.
Vášáryová, Magdaléna, poslankyňa NR SR (2014-11-09):
Ďakujem za slovo. Znovu sa vraciam k tým ženám z môjho včerajšieho vystúpenia, ktoré sú ochotné za svetríky a topánočky kryť všetky tieto špinavosti. Všetky tieto špinavosti. Pani Zvolenská, Zmajkovičová, jej asistentka a tak ďalej a tak ďalej. Ja si myslím, že teraz je čas, aby prišiel pán premiér a tu na pôde parlamentu sa verejne ospravedlnil občanom tejto republiky za všetko, čo sme sa teraz dozvedeli počas tohto rokovania našej schôdze. My musíme trvať na tom, aby sa tieto veci vyšetrovali ďalej. A ja dúfam, že pán Paška nadobudne odvahu a bude žalovať, aby bol súd, na ktorom sa budeme môcť podieľať, kde budeme môcť sedieť, a súd bude musieť odkrývať ďalšie a ďalšie súvislosti. Napríklad sa možno dostane aj k firme Prefto Holding, za ktorou stojí pán Široký, pretože aj tam vedú všetky nitky. Tam vedú všetky nitky. A kto je pán Široký? A to je naviazanie na mečiarizmus a Mečiarove časy. To je to, čo som hovorila včera, že mečiarizmus SMER ťahá do dnešných časov. Stále a stále tí istí ľudia. Takže dúfam, že premiér bude mať tú odvahu a stane si sem a ospravedlní sa Slovákom a Slovenkám za to, čo dovolil, aby sa dialo nielen v zdravotníctve, ale aj v ostatných rezortoch.
Karas, Viliam, dočasne poverený minister spravodlivosti SR (2023-05-03):
Ja len v krátkosti. Myslím, že to je búrka v pohári vody, pretože o nič nejde. Ide o to, že vôbec mnohí používajú pojem „gender“ a nie pojem „gender or sex“. Takže keďže pojem „gender“ nepoužívajú v kontexte, ktorý by si vyžadoval prekladať tento pojem ako „rod“, použitie prekladu „pohlavie“ nemožno považovať na nesprávne a dokonca ani za neštandardné, obzvlášť keď, ak antidiskriminačný zákon za diskrimináciu z dôvodu pohlavia považuje aj diskrimináciu z dôvodu tehotenstva alebo materstva, ako aj diskrimináciu z dôvodu pohlavnej alebo rodovej identifikácie. Preklad „pohlavie“ používa aj francúzsky originál alebo česká jazyková verzia týchto nástrojov, čiže tento preklad je v súlade so súčasnou praxou prekladania pojmu „gender“ v dokumentoch EÚ a tak, ak sa tento pojem používa v kontexte, ktorý preklad „pohlavie“ pripúšťa. Čiže použitie prekladové absolútne nevadí obsahu textu a je v súlade s tým, ako aj iné krajiny prekladajú tento pojem. Ďakujem pekne.
Bugár, Béla, podpredseda NR SR (2017-10-18):
Pán poslanec Grendel.
Pellegrini, Peter, predseda NR SR (2015-11-12):
Ďakujem pekne, pán minister. Pán poslanec Zajac položil otázku ministrovi dopravy, výstavby a regionálneho rozvoja pánovi Jánovi Počiatkovi, kde sa ho pýta: „Pán minister, Železničná spoločnosť Slovensko zabezpečuje na základe rozhodnutia vlády od 17. marca 2014 bezplatnú prepravu pre vybrané skupiny obyvateľstva. Akú stratu plánuje vykázať ŽSSK, a. s., na rok 2015 zo zavedenia tejto bezplatnej prepravy a zo zvýšenia zliav na cestovanie vlakmi za prácou?“ Nech sa páči.
Tabák, Romana, poslankyňa NR SR (2022-11-10):
By sme to tu podporili všetci, všetci.
P. Paška, predseda NR SR: (2006-08-02):
Pán poslanec Markovič.
P. Paška, predseda NR SR: (2007-12-06):
Takže druhú otázku vám položil pán poslanec Krajkovič, ktorá znie: „Vážený pán predseda vlády, nezískal náhodou výhodne aj expremiér M. Dzurinda náhradné pozemky od pozemkového fondu v roku 2001?“ Nech sa páči.
Blanár, Juraj, podpredseda NR SR (2022-05-04):
Ďakujem, pani spravodajkyňa, zaujmite svoje miesto. Otváram rozpravu k tomuto bodu programu. Obdržal som jedinú písomnú prihlášku od pána navrhovateľa, ktorý je zároveň povereným členom za poslanecký klub SME RODINA, je to pán poslanec Miloš Svrček, ktorému udeľujem slovo. Zároveň ho chcem aj informovať, že v podstate ako navrhovateľ máte neobmedzený čas. Nech sa páči, môžete hovoriť.
V. Palko, minister vnútra SR: (2005-01-19):
Nová úprava problematiky vojnových hrobov má v plnom rozsahu nahradiť teraz platný, avšak vnútorne vecne protirečivý a terminologicky nepresný zákon o vojnových hroboch. Predložený návrh zákona predpokladá vplyv na štátny rozpočet od roku 2006 z dôvodu zvýšenia finančného príspevku na jeden vojnový hrob s cieľom priblížiť sa aspoň čiastočne k štandardu potrebných výdavkov na jedno hrobové miesto a tým plniť záväzky vyplývajúce z príslušných medzinárodných zmlúv, ktorými je Slovenská republika viazaná. Potrebné finančné prostriedky sa zabezpečia v rámci vládou schváleného rozpočtu sektora verejnej správy na roky 2005 až 2007. Prijatím navrhovanej právnej úpravy sa utvoria lepšie podmienky zabezpečovania starostlivosti o vojnové hroby nielen na území Slovenskej republiky, ale aj o slovenské vojnové hroby v zahraničí. Vzhľadom na uvedené skutočnosti odporúčam predložený návrh zákona podporiť a rozhodnúť o jeho prerokovaní v druhom čítaní. Ďakujem vám za pozornosť.
B. Bugár, podpredseda NR SR: (2001-11-29):
J. Cuper, poslanec: Hneď bude aj otázka, nie otázka, procedurálny návrh.
Blanár, Juraj, poslanec NR SR (2015-06-17):
Ďakujem, pán poslanec, aj za to možno také citové pôsobenie, ktoré ste sa snažili na mňa použiť pri vašom vystúpení, ale faktom je úplne niečo iné. A poviem vám možno to takým prirovnaním, že pre jednu triesku sa nevidí les. To je lesnícke prirovnanie, ktoré si dovolím použiť, pretože vy hovoríte o tom, že rada školy nie dosť spôsobilá na to, aby navrhla správneho riaditeľa. Tak potom prečo rada školy súkromnej a cirkevnej školy nie je dosť dobrá, aby navrhla správneho riaditeľa? A musí tam byť zriaďovateľ, ktorý to môže vetovať? To ste už ale nedopovedali. Viete, prečo je to? Preto, že je tam dobre vyvážená spoluzodpovednosť, rada školy a zriaďovateľa. Tu o nič iné nejde, pán poslanec, o vyváženie spoluzodpovednosti, ktorá nie je dostatočne vyvážená u verejných zriaďovateľov, ale je vyvážená u súkromných a cirkevných, čo si myslím, že je celkom správne, pretože každý má svoju zodpovednosť, a vôbec ju nikto neokliešťuje, pretože stále rada školy je tá, ktorá bude predkladať návrh. Ale musí trošku aj reflektovať názor toho zriaďovateľa, s ktorým musí dôjsť ku nejakému kompromisu. A na tom sa určite zhodneme, že je potrebné vytvárať dobrý kompromis, lebo všetko je o kompromise, keď je viacej ľudí. A my sa snažíme práve tento kompromis vytvárať. A preto by som chcel poďakovať aj všetkým učiteľom, riaditeľom našich škôl po celom Slovensku za ich prácu, ktorí sa o to neustále snažia, a rovnako aj tým zriaďovateľom, ktorí to tiež robia. A tento návrh je o spoluzodpovednosti, ktorá by mala byť vyvážená, pán poslanec, nič iné. Ďakujem.
Laššáková, Jana, podpredsedníčka NR SR (2015-05-12):
Ale, poprosím vás, páni poslanci.
Danko, Andrej, predseda NR SR (2017-03-21):
Poprosím o kľud v sále, poprosím o kľud v sále! Poprosím, pán poslanec, v písomnej podobne viete mi to dať? (Reakcia z pléna.) Ešte ďalší? Poprosím, prečítajte ďalší.
Ďuriš Nicholsonová, Lucia, podpredsedníčka NR SR (2017-11-29):
Pán poslanec Dostál, nech sa páči.
Sulík, Richard, predseda NR SR (2011-06-01):
Je všeobecný súhlas s návrhom? Nie. (Hlasy z pléna – súhlasné i nesúhlasné.) No tak, no nie sme uznášaniaschopní, čiže hlasovať sa nebude. Minimálne ja vravím nie a počul som aj ďalšie nie, čiže nie je všeobecný súhlas. Pani poslankyňa Sabolová, máte, nech sa páči, máte slovo.
Pčolinský, Peter, doterajší podpredseda NR SR (2023-10-25):
Pán poslanec Gábor Grendel.
Ježík, Jozef, poslanec NR SR (2019-02-08):
Ešte navrhujem, aby po ukončení rozpravy hlasovali sme v utorok o 17. hodine večer.
Markovič, Peter, poslanec NR SR (2011-04-01):
Ďakujem pekne, pán podpredseda. Vážený pán poslanec, vaše vystúpenie bolo čisto politické, a preto ja budem naň aj tak reagovať. Mnoho z toho povedal už pán poslanec Kalist, naozaj dá sa to riešiť cez hmotnú núdzu, a preto nie je dôvod vytvárať žiadnu paniku, pokiaľ niekto naozaj nechce, aby sa táto panika medzi študentmi vytvárala, ale to je potom opäť čisto politická a, dokonca by som sa nebál povedať, stranícka úloha. Čo sa týka vášho vystúpenia, no preukázali ste síce znalosť kalendára a jednotlivých mesiacov, ale nie veľmi legislatívneho procesu, pretože by ste pochopili, prečo táto novela prichádza až teraz a prečo prichádza práve v rámci novely zákona č. 581 o zdravotných poisťovniach, a potom by ste nemohli hovoriť to, čo ste povedali. Ale myslím si, že to dokazuje ten váš výrok, že ak niekto hodí kameň do vody, urobí to čľup, tak aj vaše vystúpenie urobilo iba čľup. (Potlesk.)
Záhumenský, Marian, poslanec NR SR (2012-09-18):
Ďakujem. Pán predseda, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
P. Paška, predseda NR SR: (2008-02-06):
(Hlasovanie.) 138 prítomných, 79 za, 2 proti, 57 sa zdržalo. Návrh sme postúpili do druhého čítania.
Laššáková, Jana, podpredsedníčka NR SR (2015-10-02):
Nech sa páči, pani podpredsedníčka, máte slovo.
Holeva, Viliam, poslanec NR SR (2012-10-26):
Návrh poslanca Holevu na zmenu v návrhu zákona, ktorým sa mení a dopĺňa zákon č. 260/2011 Z. z. o ukončení a spôsobe usporiadania niektorých nájomných vzťahov k bytom a o doplnení zákona Národnej rady Slovenskej republiky č. 18/1996 Z. z. o cenách v znení neskorších predpisov. V čl. I v štvrtom bode § 7a sa slová „alebo vypovedal“ nahrádzajú slovami „alebo, ktorý vypovedal“ a slová „obcí, v ktorých katastrálnom území“ sa nahrádzajú slovami „obci, v územnom obvode ktorej“. Odôvodnenie: Ide o legislatívno-technickú úpravu a spresnenie ustanovenia v nadväznosti na stanovisko vlády k predmetnému návrhu zákona. Ďakujem.
Bugár, Béla, podpredseda NR SR (2017-04-07):
Pán poslanec Matovič, pán poslanec, otočte sa!
P. Hrušovský, podpredseda NR SR: (2002-07-03):
Prerušujem rokovanie o tomto návrhu. Pristúpime k rokovaniu o ďalšom bode programu, ktorý prerokúvame ako tlač 1542 a ktorým je návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 276/2001 Z. z. o regulácii v sieťových odvetviach a o zmene a doplnení niektorých zákonov . Prosím pána poslanca Volfa, aby uviedol a odôvodnil svoj návrh. Nech sa páči. J. Volf, poslanec: Ďakujem pekne. Vážený pán podpredseda, vážené dámy a páni, predkladám novelizáciu zákona o regulácii v sieťových odvetviach. Tento zákon sme schválili v minulom roku, súčasne týmto zákonom bol zriadený Úrad pre reguláciu v sieťových odvetviach. Orgánmi tohto úradu sú predseda a regulačná rada. Vzhľadom na to, že postavenie členov regulačnej rady zákon neupravuje vo všetkých špecifikách a prax ukázala, že je potrebné niektoré náležitosti upraviť práve týmto zákonom, predkladám túto novelizáciu, ktorá upravuje niektoré okolnosti súvisiace s výkonom funkcie člena regulačnej rady. Súčasne sa rieši týmto zákonom aj otázka odvodov nemocenského poistenia, dôchodkového zabezpečenia, zdravotného poistenia, platenia príspevku na poistenie v nezamestnanosti. Tento návrh zákona je v súlade s ústavou a ja vás prosím tak ako v prvom čítaní o jeho podporu. Ďakujem pekne.
Pleštinská, Zita, poslankyňa NR SR (2023-05-18):
Ďakujem, pán predseda, pri hlasovaní č. 297 a 298 (tlač 1386) ma hlasovacie zariadenie vykázalo, že som nehlasovala, a hlasovala som za.
Šeliga, Juraj, podpredseda NR SR (2020-07-09):
Pán poslanec Valášek, procedurálny návrh?
Mezenská, Helena, poslankyňa NR SR (2012-06-26):
Vážený pán predseda, vážení kolegovia, v rozprave nevystúpili žiadni poslanci a neboli podané žiadne pozmeňujúce návrhy. Vážený pán predsedajúci, prosím vás, dajte hlasovať o uznesení Národnej rady Slovenskej republiky, ktoré sa týka správy o činnosti a hospodárení Úradu pre reguláciu sieťových odvetví za rok 2011.
Kavecká, Monika, poslankyňa NR SR (2021-05-07):
Ďakujem veľmi pekne za slovo. Pán kolega, viete, vaše vyjadrenie bolo také kritické ku tomu ako vo všeobecnosti povedané, ako keby sme tu svojvoľne zatvorili školy a proste neumožnili deťom výučbu. Poviem vám príklad z praxe. Som starostkou obce, ktorá v tých najťažších chvíľach udržala školu a škôlku naozaj v chode. Zobrali sme všetky deti do školy, do škôlky. Nehľadeli sme na to, že či je to z kritickej infraštruktúry alebo nie. Práve preto, keď vznikali tieto pochybenia alebo spochybnenia zo strany tých neprispôsobivých ľudí, alebo z tých, ktorí chceli presadiť iba svoje právo, bolo zistené, že vlastne teraz, keď sa uvoľňujú opatrenia, máme školu a škôlku zatvorenú. Máme naozaj najviac, najväčší počet nakazených v obci. Roznášajú nám to deti. Ja som zástanca toho, že proste ten vyučovací proces má byť bezpečný, práve tak pre deti, ako aj pre učiteľov. Samotní rodičia mi napísali petíciu na obec, aby sa testovali deti, aby sme zabezpečili čo najdlhšie a najširšie vlastne portfólio na vyučovací proces. Takže nemôžeme to takto proste napísať alebo povedať, že proste sme zabránili my vyučovaciemu procesu. Musíme byť objektívni a poukázať na všetky fakty, preto odsudzujem práve takéto správanie, kedy povieme, že testovanie je zlé, alebo zovšeobecňovanie týchto pojmov. Práveže to zabránilo tomu, aby sa šírila infekcia a ten proces vyučovací sme dokázali zabezpečiť. Práveže uvoľnením opatrení sa nám to, bohužiaľ, nepodarilo a z tisíc obyvateľovej obce máme skoro 60 ľudí pozitívnych, takže to nie je dobrý... (Prerušenie vystúpenia časomerom.)
Vaľová, Jana, poslankyňa NR SR (2019-06-26):
Vážený pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Danko, Andrej, predseda NR SR (2017-09-06):
Prosím, prezentujme sa a hlasujme. (Hlasovanie.) Prítomných 134 poslancov, za 114, proti 10, zdržalo sa 10. Konštatujem, že sme uvedený návrh schválili, a pristúpime k hlasovaniu o výboroch.
Grendel, Gábor, podpredseda NR SR (2020-11-26):
Prezentujme sa a hlasujme. (Hlasovanie.) Prítomných 131 poslancov, za 86, proti nikto, zdržalo sa 45 poslancov, hlasovali všetci prítomní. Konštatujem, že sme návrh schválili. Teraz budeme hlasovať v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 274/2007 Z. z. o príplatku k dôchodku politickým väzňom (tlač 291), bod 29 schváleného programu. Spoločný spravodajcom je aj v tomto prípade pán poslanec Peter Cmorej z výboru pre sociálne veci. Prosím ho, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 274/2007 Z. z. o príplatku k dôchodku politickým väzňom v znení neskorších predpisov a ktorým sa dopĺňajú niektoré zákony , tlač 291.)
Laššáková, Jana, podpredsedníčka NR SR (2013-09-19):
Pani podpredsedníčka, chcete doplňujúcu otázku? Nech sa páči, máte na to dve minúty.
Matovič, Igor, poslanec NR SR (2012-09-25):
Povedal si peknú vetu, a viackrát, že ľudia od nás chcú činy, sladkých rečí a štúdií už bolo dosť. Tiež si to myslím a práve to mi aj pri tomto návrhu trochu vadí a čo zazlievam SDKÚ, že s riešeniami tejto otázky neprišla vtedy, kedy vládla. Desať rokov SDKÚ mala na Slovensku premiéra a posledné dva roky vlastne malo premiérku, ktorá vypracovala jediný Atlas rómskych komunít, kde som očakával, že to bude prvá téma, alfa a omega vášho vládnutia, a nejako som nepostrehol, že by ste tieto problémy chceli vtedy riešiť. Viem, že sa vás dotýka, keď teraz Peter povie, že takýto výstup v osadách a pre mňa osobne aj tento návrh zákona je nehodný strany SDKÚ, lebo SDKÚ niekedy bola strana ambícií, strana reforiem a dnes pri tomto zákone, nech sa naňho pozerám sprava, zľava, bez akéhokoľvek politického prikrášľovania, tak je to strana politického trochárčenia. Lebo riešiť problém toho, že či teraz sa postaví pár drevených chatrčí na pozemkoch, ktoré tak či tak už sú obsadené, a na pozemkoch, o ktorých majiteľ ani nezistí, že sa mu tam niečo postaví, lebo sa do tej osady bojí ísť, je naozaj iba trochárčenie. Ja by som od SDKÚ očakával, že bude riešiť problém 7-tisíc detí, ktoré sa tento rok narodia v osadách, kde rodičia a celé rodiny bývajú v drevených chatrčiach a kde týchto 7-tisíc detí tento rok narodených bude vychovávať znova blato v osadách. Nevidel som systematický prístup strany SDKÚ k riešeniu rómskej otázky, ani raz som nepostrehol návrh, kde by SDKÚ navrhovala napríklad tieto deti poslať povinne do škôlky. Toto mi vadí. Vtedy by som videl, že SDKÚ má odvahu sa postaviť k problému čelom. Toto je obyčajné populistické trochárčenie, napriek tomu ho podporím, lebo nechcem pozerať na formu, ako ste to prezentovali.
Galko, Ľubomír, poslanec NR SR (2016-09-08):
Ďakujem pekne. Pán predsedajúci, dávam procedurálny návrh na to, aby sme prerušili rokovanie o tomto bode až do doby, pokiaľ nebude môcť byť prítomný pán predseda Andrej Danko. Bez ohľadu na to, či si dáte ako časovaný bod, alebo sa počká, pokiaľ príde. Poviem... (Reakcia z pléna.) Nekričte po mne. Pán sudca, pred chvíľou ste telefonovali, trénujte si nový rokovací poriadok. Čušte a počúvajte, čo hovorím! (Reakcie z pléna.) Zdôvodním svoj... (Prerušenie vystúpenia predsedajúcim.)
Kollár, Boris, predseda NR SR (2023-01-26):
Ďakujem pekne. Prosím povereného člena z ústavnoprávneho výboru pána poslanca Dominika Drdula, aby podal správu o výsledku prerokovania návrhu vo výbore a návrh uznesenia Národnej rady. Nech sa páči, pán poslanec, máte slovo.
P. Paška, predseda NR SR: (2008-09-11):
A budeme pokračovať teraz odpoveďami na vyžrebované otázky na jednotlivých členov vlády. Ako prvá je otázka od pána Józsefa Berényiho na pána ministra školstva a podpredsedu vlády Jána Mikolaja, a znie: „Podľa augustového prieskumu nadácie otvorenej spoločnosti – OSF za posledné 2 roky nebezpečne narástol počet mladých Slovákov, ktorí majú negatívny pohľad na maďarskú menšinu. Ako mienite v tejto situácii konať?“
Viskupič, Jozef, poslanec NR SR (2016-09-09):
Myslím si, že si včera v prejave ukázal, že dá sa k riešeniu problémov pristúpiť aj s pokorou. A s pokorou k tomu, že ak prídem do nového prostredia, tak v prvom rade sa snažím zorientovať, možno pochopiť problém, poradiť sa a potom prísť s riešeniami. Je to z môjho pohľadu veľmi ľudský a v tvojom prípade aj čisto manažérsky prístup. To, že sa dá na problémy dívať aj tak, že vyzveš ľudí, ktorí sa téme rozumejú, aby sa jej venovali a aby prišli svoj názor vyjadriť v pléne parlamentu do rozpravy, kde musím, možno nie tak ostro ako Ľubo Galko, ale musím s ním súhlasiť, že toto je jeden zo základných problémov tohto pléna. Ignorácia problémov. A druhý základný problém tohto pléna je, že ho devalvovali vládni poslanci aj minulej zostavy, a uvidíme, čo bude robiť táto, na hlasovacie zariadenie, na strojček na hlasy, kde neexistuje žiadna diskusia, po ktorej volajú možno na tlačovkách, ale tu sa veľmi nedeje. Myslím si, že toto sme už zažili, a ja ti chcem tiež poďakovať, že si vyzval na to najdôležitejšie, čo sa v parlamente má diať, a to je diskusia. To, že tu neprebieha, potom prináša možno aj ten spôsob riešenia, silového riešenia, že sa tu bavíme o neakceptovateľných veciach, ktoré predkladajú v rokovacom poriadku. Z môjho pohľadu – a už vidím, že to cítiš aj ty – z neznalosti. Pretože doteraz to bolo jemne vyvážené, a keď prijmú veci, že nám budú lepiť ústa, tak to bude vyžadovať, to spraví neadekvátnu reakciu.
Číž, Miroslav, podpredseda NR SR (2015-09-18):
Ďakujem, pán minister. Spravodajcom, ktorého určil navrhnutý gestorský výbor pre financie, rozpočet a menu, je pán poslanec Milan Mojš, má slovo.
Laššáková, Jana, podpredsedníčka NR SR (2015-12-04):
Na vystúpenie pána poslanca s faktickými poznámkami pán podpredseda Číž, pán poslanec Viskupič, Hraško. Končím možnosť prihlásiť sa s faktickými poznámkami. Nech sa páči, pán podpredseda Číž.
Bugár, Béla, podpredseda NR SR (2016-12-08):
Vážené panie poslankyne, vážení páni poslanci, pristúpime k hlasovaniam. Predtým vidím procedurálne návrhy. Pán poslanec Krajniak, nech sa páči.
Kollár, Boris, predseda NR SR (2023-05-09):
To je pozmeňovák?
Figeľ, Ján, podpredseda NR SR (2014-05-13):
Takže prerušujem aj vaše vystúpenie, aj dnešné rokovanie. Ďakujem všetkým za účasť. Pekný večer a pokračujeme zajtra ráno, vďaka, o deviatej prerušeným spravodajcom, ak chce dokončiť expozé. (Prerušenie rokovania o 19.01 hodine.)
Pellegrini, Peter, podpredseda NR SR (2020-07-14):
Ďakujeme pekne. Pýtam sa pána spravodajcu; nie, ďakujeme veľmi pekne. Prerušujem rokovanie o tomto bode programu a pripomínam, že budeme o ňom hlasovať o sedemnástej hodine. Ďakujem veľmi pekne. Teraz nasleduje prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa dopĺňa zákon č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov . Návrh zákona má parlamentnú tlač 155. Návrh na jeho pridelenie na prerokovanie výborom je v rozhodnutí č. 143. Dávam teraz slovo pani poslankyni Anne Zemanovej, aby návrh zákona za skupinu poslancov uviedla. Nech sa páči.
Číž, Miroslav, poslanec NR SR (2018-03-26):
Ďakujem za slovo. Pán kolega, zrejme viem, že nestojíte o moje uznanie, ale takýchto trápností ste sa doteraz vyvarovali. Skúsim vám povedať prečo. Použité slová „nie je vám hanba“, tak mi dovoľte rovnako, nie je vám hanba vyprávať veci v súvislosti s politikou Slovenska vo vzťahu k Európskej únii v situácii, keď v čase, keď má pán prezident, francúzsky, Macron onen prejav, sa s ním stretol premiér Fico a výrazne začal hovoriť o potrebách tvrdého jadra, byť členmi tvrdého jadra a podobne a hovoril o veľmi, o tom, že teda možno očakávať veľmi vážne a dynamické momenty v zmenách v klasickom a štandardnom fungovaní Európskej únie. Čo v tom čase vyprávala celá vaša strana, ale hlavne váš geniálny predseda? Nehorázne hanebnosti, spochybňovanie Fica, čo to tu vypráva, proti, protieurópske postoje vášho predsedu, chodí prednášať pravidelne do Nemecka. Jak môžte týmto istým spôsobom vy, ktorý ste v tej strane a podliehate primeranej straníckej subordinácii, vyčítať niečo SMER-u? To vážne nevidíte tú obrovskú, to brvno vo vašich očiach?! Keď sme už pri tom, pán kolega, budete mi rozumieť, jeden z významných európskych historikov rozprával o tom, že jedným zo znakov našej civilizácie je to klasické: „Pochybujem, teda som.“ Ak budete rozprávať, že Rusko má, koná obludne a podobne v situácii, keď toho agenta vydalo a vymenilo, teda ruského, ruského spravodajského dôstojníka ako anglického špióna, v situácii dva týždne pred voľbami a v situácii pred majstrovstvami sveta a pred tou situáciou, ktorá tam je. Závan totality. Závan totality. Tu je náš nový hegemón a okamžite sa klaňajme, váľajme sa po zemi – a čo po demokracii a čo po pravde. Ja by som sa na vašom mieste hanbil, pán kolega!
Grendel, Gábor, podpredseda NR SR (2020-11-03):
Prezentujme sa a hlasujme. (Hlasovanie.) Prítomných 110 poslancov, za 103, proti nikto, zdržalo sa 7, nehlasovalo 0 poslancov. Konštatujem, že sa Národná rada uzniesla, že tento návrh prerokuje v druhom čítaní. Teraz budeme hlasovať o pridelení návrhu výborom a o určení gestorského výboru, ako aj lehoty na jeho prerokovanie. Prosím pani spravodajkyňu, aby uviedla hlasovanie.
Brixi, Otto, poslanec NR SR (2012-10-18):
Teraz, prosím, dajte hlasovať o bode 31 spoločnej správy, ktorý požiadal vyňať na osobitné hlasovanie pán poslanec Beblavý. Gestorský výbor ho odporúča schváliť.
Hlina, Alojz, poslanec NR SR (2012-05-16):
(Smiech rečníka.) Pardon. (Smiech v rokovacej sále.) Zníženie počtu poslancov nezachráni túto krajinu. A keď už niekto bude operovať absolútnymi číslami, že koľko sa ušetrí, tak potom skúsme šetriť inde. Ak znížime príspevok na asistentov u všetkých poslancov, tak ušetríme toľko, koľko približne ušetríme, keď znížime počet poslancov. Alebo rozmýšľajme takto, táto krajina umožnila veľa ľuďom byť sebestační, byť zabezpečení, nemať – by som povedal – existenčné problémy, nebyť odkázaní možno na príjem. Uvažujme možno týmto smerom, ale neničme tento parlament kvôli tomu, že niekto chce byť v správach. Kvôli tomu, že loví vo vodách ľudskej závisti a nenávisti. V týchto vodách lovili, a to opakujem, komunisti a fašisti. My máme iné problémy, vážení! Hannibal ad portas! Tuná keď vyjdete vonku, neviem, kde je Dunaj, či na tej, ten krásny les, čo tam je, ten Pečniansky, už o ten táto krajina prišla. Celých 22 ha sa previedlo do súkromných rúk výmenou za nejaký les pri Veľkom Krtíši. Miliardár, ktorý sa stal miliardárom zvečera do rána, varí kávu v Liberálnom dome SaS a ani nevie, že je miliardárom. Toto máme my problém! (Reakcia navrhovateľa.) No. (Smiech v rokovacej sále.) My to máme pod oknami, vážení. Ľudia, ktorí takto robia so štátnym majetkom, sú nám už pod oknami, už sa nám smejú, už sa nám škeria. My poslanci raz prídeme na rokovanie, pri dverách bude SBS-ka a povie, pozor, vážení, toto je súkromný pozemok. Toto je teoreticky v tejto krajine, vážení, možné. V tejto krajine totižto je všetko možné. Aj toto. Preto každé opatrenie, každý zákon, ktorý poškodí demokraciu v tejto krajine, je nebezpečný a zlý. Nebezpečný a zlý. Opakujem, ak chce niekto znížiť náklady finančných skupín, nech skúša iné návrhy. A posledná veta nakoniec. Ak by tento zákon, poviem Škripekovými slovami, nedajbože prešiel, tak tí, čo zaň zahlasujú, sa budú časom hanbiť. Verím, že aj pán Paška nebude účastný tejto hry. Verím, že pán Paška sa nechce zapísať do histórie ako ten, čo poškodil a dovolil poškodiť a zničiť tento parlament. Ďakujem veľmi pekne. (Potlesk.)
Sulanová, Magdaléna, poslankyňa NR SR (2021-05-28):
Ďakujem pekne za slovo. Milý kolega pán poslanec Viskupič, keďže mi leží na srdci osud vývoja Slovenskej republiky, musím objektívne konštatovať z mojej strany, klobúk dole. Vaše vysvetlenia o neúnosnosti takéhoto zvyšovania výdavkov v štátnom rozpočte, vaše argumenty boli tak jasné, zrozumiteľné a myslím, že aj každý súdny človek určite pochopí, že schválenie navýšenia výdavkov v takejto vysokej sume, takmer na dvojnásobok ročných príjmov, je samovraždou predovšetkým pre naše ďalšie generácie tejto republiky. Je neskutočne smutné, že koaliční poslanci Národnej rady, vynímajúc teda poslancov SaS, to nechápu. Je to poľutovaniahodné a nezodpovedné z ich strany. Následky však takéhoto počinu budú znášať v budúcich voľbách. A teraz ešte druhá poznámka k tej údajnej pomoci, na ktorú majú tieto navýšené výdavky slúžiť. Kde je záruka, pýtam sa, že tieto navýšené výdavky skutočne pôjdu na údajnú pomoc občanom, či už covidovú, alebo aj inú? Doterajšia skúsenosť s hospodárením tejto vlády nás núti o tom pochybovať a dôvodne sa domnievať, že zo strany ministra ide len o bohapustú demagógiu a jej zneužitie v blízkej budúcnosti. Ďakujem.
Mičovský, Ján, poslanec NR SR (2015-12-11):
Ďakujem za slovo, vážený pán predseda. Vážená pani podpredsedníčka, spomínala si aj pána Trubana a to, na čo poukázal. Naozaj, možnože je to chvíľa na takú krátku rekapituláciu, ale ozaj len kratučkú. Jednoducho to sú veci, ktoré sú tu symbolom, to nie sú okrajové záležitosti, keď človek tohto rangu s tými skúsenosťami sa rozhodne prehovoriť, a nielen prehovoriť, ale podať trestné oznámenie, nuž mne to len pripomenulo to, čo tu zaznievalo pred tromi rokmi a z čoho sa tu mnohí smiali, kauza ForestPortal, kde sme poukázali na to, že existuje program, za ktorý sa tu vyfakturovalo 700-tisíc eur, a odborníci ani nie s takou odvahou, ako mal pán Truban, povedali, že nemá hodnotu ani 7-tisíc. Nuž taká malá spomienka. Je veľa na čo spomínať, len málo dobrého. Ďakujem.
Nachtmannová, Oľga, poslankyňa NR SR (2015-04-24):
Ďakujem pekne za slovo. Pán poslanec Matovič, ja nadviažem na slová, ktoré povedal pán poslanec Raši. Mne je tiež ľúto vašej osobnej skúsenosti, ale uvádzať to ako dôvod na odvolanie pána ministra Čisláka. No, tak myslím si, že si poslucháči, občania urobia vlastný názor. Rozoberali ste tu v začiatku veľmi sugestívne naše svedomie. Tak vám poviem, o moje svedomie obavy mať nemusíte. Ja som na Slovensko nepriniesla rozobratý tlačiarenský stroj, ktorý by som si nechala zložiť na Slovensku. To ste urobili vy! A to ste urobili len preto, aby ste ho zaúčtovali ako náhradné diely, aby vám to umožnilo vyšší odpočet z daní. ako keby ste ho priviezli vcelku. A to vy si dovolíte hovoriť o okrádaní občanov na daniach? Práve vy?! Túto časť ste si ozaj mohli odpustiť, pretože logicky vám toto z minulosti povieme. Príčiny krízy v zdravotníctve sú podstatne, podstatne skôr. Ak ste nezachytili, hlavná príčina, ja teda nie som zo zdravotníctva, ani by som sa k tomu nevyjadrovala, keby ste vy tu neboli vystúpili. Príčiny sú v tom, že hrozienka z koláča boli dané do súkromných rúk. Svojho času zo Zajacovej reformy. RZP, biochemické laboratóriá, dialýzy, všetko to, čo prinášalo zisk, išlo do súkromných rúk. A to, čo bolo stratové, zostalo štátnym nemocniciam. Z čoho mala štátna nemocnica veľakrát sanovať stratové oddelenie? Koľkokrát sa stalo, že röntgen v nemocnici sa dal súkromnej firme? A ešte navyše to za pána Zajaca sa zaviazalo niekoľkoročnými zmluvami, čiže nasledovná vláda to vôbec nemohla zrušiť. Čiže, pán poslanec Matovič, pozametajte si pod vlastným prahom. Vy si síce hovoríte, že homo vulgaris znamená človek obyčajný, ale snáď sme ľudia rozumní, čiže homo sapiens.
Kollár, Boris, predseda NR SR (2022-05-06):
Pán spravodajca, chcem vás upozorniť, že toto nebudem rešpektovať, lebo rozprava bola ukončená. Toto boli len stanoviská. Plénum má prednosť pred vami a § 80 sa neaplikuje, lebo bola prijatá správa gestorského výboru. Hlasovanie o tomto bude v utorok o 11.00 hod. Ďakujem pekne. Prerušujem rokovanie o tomto bode programu. Teraz pristúpime k rokovaniu o návrhu na voľbu člena Rady pre rozpočtovú zodpovednosť, návrh má parlamentnú tlač 964. Odovzdávam slovo guvernérovi Národnej banky Slovenska Petrovi Kažimírovi, aby návrh uviedol. (Rokovanie o návrhu na voľbu člena Rady pre rozpočtovú zodpovednosť , tlač 964.)
P. Hrušovský, podpredseda NR SR: (2002-02-15):
Pán minister, chcete sa vyjadriť krátko. Nech sa páči.
Vons, Peter, poslanec NR SR (2022-05-04):
Ďakujem veľmi pekne. Ja sa chcem poďakovať za predloženie tohto zákona a obzvlášť chcem upozorniť alebo vyzdvihnúť otázku, ktorá mnohých trápi, a to je preťaženie našich ciest nadrozmernými a ťažkými nákladmi a s tým súvisia aj kontroly, ktoré dnes sa konajú väčšinou na tých stacionárnych odstavných plochách, ale tieto vieme, že nedokážeme zvážiť z tých všetkých kamiónov, ktoré po našej republike fungujú, ani jedno percento. A tak som rád, že sa tuná objavil a rozšíril § 8b, kde sa hovorí o kontrole rozmerov a hmotnosti, kde pôvodne boli len dva body, a to: a) že kontrolu zabezpečujú správcovia diaľnic, ciest a miestnych komunikácii v súčinnosti s orgánmi Policajného zboru a, b) orgány Policajného zboru. A pribudol tu bod, ktorý môže veľmi do budúcnosti pomôcť, a to je, že správcovia ciest, že to budú môcť robiť správcovia ciest prostredníctvom stacionárneho elektronického zariadenia na vysokorýchlostné váženie určené meradlom bez zastavenia a bez súčinnosti Policajného zboru. Tzv. dynamické váženie, ktoré dokáže aj vo veľkej rýchlosti zistiť, že či kamión je preťažený, alebo nie je preťažený. Takže toto, toto, samozrejme, vítame a veríme, že sa to čoskoro dostane do praxe. Ale zároveň možno čo by stálo za zváženie, čo som bol aj oslovený ako člen hospodárskeho výboru a dopravnú komisiu s tým, že možno aby tie finančné prostriedky, ktoré z týchto pokút budú plynúť, nešli do štátneho rozpočtu, ale šli priamo správcom tých komunikácií, ktoré by následne záväzne museli použiť na ich opravu. A to aj preto, že keď si prečítate ten zákon, tak zistíte, že, že správcovia ciest sú povinní, napríklad keď si rozbijete auto a dokážete to teda preukázať, tak správca ciest vám musí zaplatiť pokutu. Čiže on je povinný nahrádzať pokuty, on je povinný opravovať cesty, ale zároveň teda, keď budú vyberať tie pokuty práve, ktoré vzniknú z toho preťaženia, tak možno aby šli priamo tým, teda kto spravuje túto, tieto komunikácie. Ale to je naša úloha možno do budúcnosti, aby sme to zhodnotili. A zároveň je na zváženie aj to, že doterajší výber pokút z preťaženia v zahraničí výber bol minimálny, ale tieto dynamické váhy môžu aj cez mýtne jednotky, keď sa to prepojí, byť veľmi užitočné, pretože zaznamenajú nielen preťaženie vozidla, ale dokážu zaznamenať aj prekročenie rýchlosti. Takže dokážeme merať viaceré atribúty. To je všetko, ďakujem. Skončil som.
Kollár, Boris, predseda NR SR (2022-12-08):
S ďalšou faktickou poznámkou vystúpi pán poslanec Mazurek, nech sa páči, máte slovo.
Sulík, Richard, predseda NR SR (2011-06-01):
Prosím, hlasujte teraz. (Hlasovanie.) Prítomných 145 poslancov, hlasovalo 76 za, 2 proti, 67 sa zdržalo. Bod 1 až 14 spoločnej správy sme schválili.
Paška, Pavol, predseda NR SR (2014-05-14):
(Hlasovanie.) 130 prítomných, 83 za, 4 proti, 43 sa zdržalo. Návrh sme postúpili do druhého čítania.
Sárközy, Irén, poslankyňa NR SR (2019-03-27):
Ďakujem. Pán predseda, prosím, dajte hlasovať o tom, že Národná rada prideľuje vládny návrh zákona na prerokovanie ústavnoprávnemu výboru, ktorý určuje aj ako gestorský výbor s tým, že prerokuje vládny návrh zákona v druhom čítaní do 7. mája 2019.
Bugár, Béla, podpredseda NR SR (2019-11-28):
Pán poslanec Poliačik.
Záborská, Anna, poslankyňa NR SR (2022-03-23):
Ďakujem veľmi pekne, pán predseda. A ďakujem aj kolegovi Szőllősovi za jeho vystúpenie. Jeho vystúpenie bolo odborné, fundované a vidno, že sa v celej tej problematike vyzná. Tri krátke poznámky. Tento návrh zákona je v rozpore s čl. 18 Všeobecnej deklarácie ľudských práv a rovnako s čl. 18 Medzinárodného paktu o občianskych a politických právach. Takáto novela zákona, ako predkladá kolega Valášek, si neviem predstaviť, že by bola prijatá bez niekoľkoročnej diskusie, tak ako to bol zákon o financovaní cirkví a náboženských spoločností. A pokiaľ sa týka tých kompetencií, zasahovanie do kompetencií chodu cirkví a náboženských spoločností spomenul už kolega Szőllős, ja chcem povedať len jedno. Mne v tomto zákone už len chýba jeden, jeden bod, aby mi to pripomínalo komunistický návrh zákona. A to je, cirkevní tajomníci, ktorí kontrolovali, čo robia kňazi, kde chodia kňazi, koho krstia, koho birmujú, kto sa v ich kostole sobášil. Inak tomu zákonu nechýba absolútne nič. Ďakujem pekne.
Jurinová, Erika, podpredsedníčka NR SR (2014-01-28):
Ďakujem pekne, pán spravodajca, otváram všeobecnú rozpravu, do rozpravy som dostala dve písomné prihlášky, pán poslanec Galko a pán poslanec Hlina. Dávam teda slovo prvému prihlásenému pánovi poslancovi Galkovi.